
 24.4.2012
 BG
 Официален вестник на Европейския съюз
 L 112/6
 ЗАКЛЮЧИТЕЛЕН АКТ
 III. РАЗМЯНА НА ПИСМА
 между Европейския съюз и Република Хърватия по процедура за информиране и консултиране относно приемането на някои решения и други мерки в периода преди присъединяването
 Уважаеми господине,
 Имам честта да засегна въпроса относно процедурата за информиране и консултиране относно приемането на някои решения и други мерки в периода преди присъединяването на Вашата страна към Европейския съюз, който въпрос беше повдигнат в рамките на преговорите за присъединяване.
 С настоящото писмо потвърждавам, че Европейският съюз изразява своето съгласие за такава процедура съгласно условията, посочени в приложението към настоящото писмо, която би могла да се приложи спрямо Република Хърватия, считано от датата, на която Конференцията за присъединяване заяви, че преговорите за присъединяване са окончателно приключени.
 Ще Ви бъда задължен, ако потвърдите, че Вашето правителство е съгласно със съдържанието на настоящото писмо.
 С уважение,
 